stanford-oval/wikipedia huggingface dataset:
פרסאוס ואנדרומדה (טיציאן)
הערות שוליים

1 2 3  
"Perseus and Andromeda, Titian". אוסף וולאס. (באנגלית)
↑  
"Titian's 'poesie': The commission". The National Gallary. (באנגלית)
| --- | --- |
בקרת זהויות :  RKDimages ID: 308013 
רישום של אנתוני ואן דייק, ככל הנראה העתק של רישום אבוד של טיציאן
צ'יוקרליה

צ'יוקרליה (ברומנית: Ciocârlia), הוא השם הרומני לעפרוני, הוא שמה של מנגינת ריקודים עממית רומנית ידועה.
במקור המנגינה הייתה חלק מרפרטואר הלאוטארים בהונגריה, פולין, רומניה וחלק מארצות חצי האי הבלקני, אך יש טיעונים שבבסיס היה זה ריקוד ממרכז אסיה, שחיקה את תנועות הציפור, העפרוני. הריקוד הובא לאירופה על ידי הטאטארים.
המנגינה עובדה ברומניה על ידי נגן חליל הפאן אנגלוש דיניקו והכנר סאבה פדוראנו ובתערוכה הבינלאומית בפריז, ב-1889, זכתה לפרסום עולמי. ג'ורג'ה אנסקו הכליל אותה ברפסודיה רומנית.
הערות שוליים

↑  Despre portul, dansul si cantecul turco-tatarilor din Romania (ברומנית)
| --- | --- |
בקרת זהויות :  MusicBrainz work: b47774c7-0134-45c4-9811-30db0a6d5729
פרארי 458 איטליה

| --- | --- |

 מאפיינים כלליים
 יצרן:  פרארי
 שנות ייצור:  2009-2015
 הרכבה:  איטליה איטליה: מפעל פרארי במרנלו
 מודל קודם:  פרארי F430
 מודל אחריו:  פרארי 488
 חברת אם:  פיאט
 סיווג:  מכונית על
 מרכב:  קופה 2 דלתות ספיידר 2 דלתות
 פלטפורמה:  MR
 אורך:  4,527 מ"מ
 רוחב:  1,937 מ"מ
 גובה:  1,213 מ"מ
 משקל:  1,485 ק"ג
 בסיס גלגלים:  2,650 מ"מ
 מפרט טכני
 מנוע:  4,500 סמ"ק בתצורת V8. הספק מרבי: 562 כ"ס ב-9,000 סל"ד. מומנט מרבי: 55 קג"מ ב-6,000 סל"ד.
 הילוכים:  רובוטית כפולת מצמדים 7 הילוכים
 מהירות מרבית:  325 קמ"ש
פרארי 458 איטליה (באיטלקית: Ferrari 458 Italia) היא מכונית ספורט מבית פרארי. הפרארי 458 הושקה בשנת 2009 והחליפה את הפרארי F430.
המכונית תוכננה בעזרת נהג הפורמולה 1 מיכאל שומאכר והותאמה לחובבי נהיגה אקזוטית. גלגל ההגה ברכב מספק את כל צורכי הנהג מבלי להוריד ידיו מההגה.
נתונים טכניים

לפרארי 458 מנוע 4,500 סמ"ק בתצורת V8 המספק 562 כוחות סוס ב-9,000 סל"ד ובעל מומנט מרבי של 55 קג"מ ב-6,000 סל"ד. המנוע משתמש בהזרקת דלק ישירה, המנוע הראשון במכוניות הכביש של פרארי שעושה זאת. מנוע ה-4.5 ליטר V8 של ה-458 מחזיק בשיא העולמי של המנוע המיוצר סדרתית בעל הכי הרבה כוח לליטר. הפרארי 458 יכולה להגיע למהירות מרבית של 325 קמ"ש עם תאוצה מ-0 ל-100 ב-3.4 שניות בלבד, לפי נתוני היצרן. צריכת הדלק של הרכב עומדת על 13.3 ליטר ל-100 ק"מ.
גרסאות > 458 ספיידר

הפרארי 458 ספיידר הוצגה לראשונה בתערוכת רכב בפרנקפורט בשנת 2011. זהו דגם עם גג פתוח בעל כיסוי גג קשיח מאלומיניום השוקל 25 ק"ג פחות מהכיסוי הרך של הפרארי F430 ספיידר. הכיסוי יכול להיפתח תוך 14 שניות. למכונית אותה האצה מ-0 ל-100, כמו בדגם הסגור, ובעלת מהירות מרבית של 316 קמ"ש.
גרסאות > 458 ספציאלה

גרסת הספציאלה היא גרסה קלת משקל וחזקה לפרארי 458, למנוע הוספו 45 כוחות סוס (שבסך הכול: 605 כוח סוס), התאוצה מ-0–100 ב-3.0 שניות בלבד.
גרסאות > 458 ספציאלה ספיידר

גרסת הספציאלה היא גרסה קלת משקל וחזקה לפרארי 458, למנוע הוספו 45 כוחות סוס.
גרסאות > גרסאות מרוצים

דגמים אלו אינם חוקיים על הכביש ומיועדים רק למרוצים.
גרסאות > גרסאות מרוצים > 458 איטליה GTC

בשנת 2011 פרארי חשפה את ה-458 GTC. המכונית היא מכונית מרוץ GTE המיועדת למרוצי ACO. ה-458 GTC בעלת מנוע 4.5 ליטר בעל 464 כ"ס, שזה פחות מדגם הכביש וזאת עקב מגבלות חדשות.
גרסאות > גרסאות מרוצים > 458 איטליה GT3

בשנת 2011 פרארי גם חשפה את דגם ה-GT3 של הפרארי 458. המכונית כבדה יותר מן ה-GTC והמנוע שלה מייצר קרוב ל-500 כ"ס. ה-GT3 מגיעה ללא מערכת TCS למניעת החלקה וללא ABS. קיימת גם גרסה המבוססת על ה-GT3 למרוצי גרנד-אם. גרסה זו כבדה יותר עקב יותר הגבלות בטיחות במרוצים אלו.
פת (שכונה)

| --- | --- |
שכונת פת, המבנה הלבן המאורך בקדמת התמונה הוא בית הספר הדו-לשוני
שכונת פת, המבנה הלבן המאורך בקדמת התמונה הוא בית הספר הדו-לשוני
 מידע
 עיר:  ירושלים
 תאריך ייסוד:  1972
 מייסדים:  חברת "שיכון עובדים"
 על שם:  יעקב פת
 קואורדינטות:  31°45′02″N 35°12′01″E﻿ / ﻿31.750684°N 35.200375°E﻿ / 31.750684; 35.200375
 שכונות נוספות בירושלים
 he
 
פת היא שכונה בדרום-מערב ירושלים הממוקמת בין שכונות הקטמונים מצפון לבית צפאפא מדרום. נכון לשנת 2018 מתגוררים בשכונה כ-2,600 תושבים. השכונה קרויה על שם יעקב פת, ממייסדי "השומר" ולימים מפקד "ההגנה" בירושלים.
השכונה מתאפיינת במישוריות יחסית, שאינה אופיינית לירושלים ההררית. היא קרובה לנתיבי תחבורה ראשיים בעיר, כמו כביש בגין ותחנת הרכבת מלחה.
היסטוריה

הקמת השכונה החלה בתחילת בשנת 1972, על קרקעות שהופקעו מהכפר הסמוך בית צפאפא. השכונה הוקמה על ידי חברות הבנייה "שיכון עובדים" ו"קבוצת רובינשטיין", שבנו כ-650 יחידות דיור, במבנים בני 4 ו-8 קומות. המבנים נבנו ברובם בבנייה טרומית ללא חיפוי של אבן ירושלמית כמקובל בירושלים. השכונה אוכלסה החל משנת 1974, אך באותה עת עדיין לא הושלמו בה סלילת הכבישים הפנימיים והקמת שטחי הציבור. בשנת 1975 החלה סלילתו של דרך דב יוסף המובילה לשכונת גילה, בגבול המערבי של השכונה. חלק מהדירות בשכונה הוקצו לדיור ציבורי בשכירות, לזכאי משרד השיכון.
בשנות ה-90, בסיוע פרויקט "שיקום שכונות" של משרד הבינוי והשיכון, הורחבו הדירות בשכונה, ומרבית בתיה צופו בציפוי אבן ירושלמית. בנוסף, הקמת קניון מלחה ואצטדיון טדי בסמוך לשכונה, התפתחותו של אזור התעשייה תלפיות שכמעט נושק לה, וסלילת כביש הרכבת (דרך משה ברעם) וכביש בגין, שיפרו את הנגישות לשכונה והביאו לעליית מחירי הדירות.
בשנים 2012–2013 הוקם בגבולה הדרומי של השכונה חלק מפארק המסילה.
במאי 2018 החלו עבודות לסלילת תוואי הקו הירוק של הרכבת הקלה בירושלים, לאורך רחוב פת בצידה המערבי של השכונה. עבודות התשתית (אינפרה 1) נמשכו עד 2022, וכיום מתכוננים להנחת מסילות וחשמולן (אינפרא 2).
במרץ 2019, אישרה הוועדה המחוזית לתכנון ולבנייה פרויקט פינוי בינוי בשכונה במסגרתו יוקמו  133 יחידות דיור, בשני מבני מגורים בני 22 ו-10 קומות, בפינת הרחובות ברל לוקר ופת, במקום מבנה ובו 24 יחידות דיור.
מוסדות

בשכונה מצויים בית ספר תיכון קדמה, התיכון הדתי "אורט ספניאן" ואורט פלך לבנים. בשנת 2007, הוקם והחל לפעול בשכונה בית ספר דו-לשוני ע"ש מקס ריין בחסות ארגון "יד ביד", לילדים יהודים וערבים, תושבי ירושלים. בנובמבר 2014 הוצת בית הספר הדו-לשוני ורוססו בו כתובות נאצה. בתגובה קיימו מאות תלמידי בתי ספר מירושלים צעדת תמיכה בבית הספר. בצעדה השתתפו תלמידים מעשרה בתי ספר חילוניים ודתיים בעיר.
בנוסף קיים בשכונה מתנ"ס - מרכז קהילתי פאני קפלן, שני גני משחקים גדולים לילדים ומגרש כדורגל, ומרכז של המשמר האזרחי. עוד שוכנים בפת מעון ויצו וסניף טיפת חלב ומדרשת נשמת.
רחובות השכונה

רחובות השכונה קרויים על שמם של אישים:
ברל לוקר - מראשי התנועה הציונית, יושב ראש הסוכנות היהודית, יושב ראש הוועד הפועל הציוני וחבר כנסת ישראלי בכנסת השלישית (1955 - 1959)
אברהם ארסט - אברהם ארסט - ממנהיגי תנועת העבודה בירושלים, ממפקדי ההגנה וחבר מועצת עיריית ירושלים
מוריס פישר - נציג הסוכנות היהודית ולאחר כך הציר הישראלי בפריז. הקים את כפר יונה
אריה בעהם
שמואל פינלס
צומת פת

"צומת פת" ממוקם כקילומטר ממערב לשכונה, בקצה רחוב יעקב פת המפריד בין השכונה לבין שכונת קטמון ה'. הצומת הוא מפגש עם רחוב הרצוג. "צומת פת" הוא צומת מרכזי בדרום ירושלים וממוקמים בו מספר עסקים, חנויות ומסעדות. בצומת בוצעה עבודת להפרדה מפלסית לטובת הרכבת הקלה, כיום מתכוננים להנחת מסילות.בפברואר 2020, אישרה הוועדה המחוזית לתכנון ובנייה, תוכנית להקמת מתחם המשלב מגורים, שטחי מסחר ושטחי ציבור בצומת. הפרויקט כולל הקמת 296 יחידות דיור שיתפרסו בשני מגדלים בגובה 30 קומות ובשני מבנים בגובה 9 קומות, 3,500 מ"ר עבור שטחי מסחר ותעסוקה ו-3,700 עבור שטחי ציבור.
הערות שוליים

↑  שכונת פת, באתר www.jerusalem.muni.il
↑  יגאל ברקת, שיכון עובדים בירושלים, דבר, 12 במאי 1972
↑  גיורא אילון, היתה טובה, הגדר, כותרת ראשית, 5 ביוני 1985
↑  תשובה של חברה ציבורית: הבטחה איננה התחייבות, מעריב, 22 באפריל 1975
↑  בנייה חדשה בירושלים, מעריב, 21 בנובמבר 1975
↑  7 מפגינים נפצעו במהלר פינויים ממשרד השיכון, מעריב, 12 במרץ 1980
↑  70 מיליון שקל נוספים יושקעו בכביש הרכבת בירושלים, באתר גלובס, 25 באוגוסט 1997
↑   יאיר אטינגר, ניר חסון, הפארק בירושלים שמחבר שכונות יהודיות וערביות מדגיש בעיקר את הניתוק, באתר הארץ, 23 באוקטובר 2015
↑  יובל ניסני, צומת פת: העבודות להקמת הקו הירוק של הרכבת הקלה יצאו לדרך, באתר כל העיר, 28 במאי 2018
↑  יפעת ראובן, כביש המבוך: הסיוט החדש בין פת לגילה – מהמורות, חסימות ופקקים, באתר כל העיר, 19 ביוני 2020
↑  יובל ניסני, 21 מגדלים, 4 שכונות בירושלים: מאות דירות חדשות אושרו לבנייה בוועדה המחוזית, באתר כל העיר, 11 במרץ 2019
↑  אורלי נוי, פרידה מבית הספר הדו-לשוני, המקום שלימד אותנו מהי תקווה, באתר "שיחה מקומית",  1 בספטמבר 2017
↑  ניר חסון, הוצת בית הספר הדו-לשוני בירושלים, כתובות נאצה רוססו במקום, באתר הארץ, 29 בנובמבר 2014
↑  ניר חסון, מאות תלמידים השתתפו בצעדת תמיכה בבית הספר הדו-לשוני שהוצת בירושלים, באתר הארץ, 4 בדצמבר 2014
↑  שלומי הלר, צומת פת: העסקים יוצאים למאבק נגד העבודות להקמת הרכבת הקלה, באתר כל העיר, 19 במרץ 2019
↑  עם נוף לעמק הצבאים: אושרה בניית מגדלים בגובה 30 קומות בצומת פת, באתר כל העיר, 4 בפברואר 2020
פפטידים אנטימיקרוביאליים

| --- | --- |

 שיוך:  חלבון, אנטי-מיקרוביאלי, peptide therapeutic 
 מזהים
 קוד MeSH:  D12.644.066 
 מזהה MeSH:  D000089882 
 מערכת השפה הרפואית המאוחדת:  C4084937 
 
מבנים שונים של פפטידים מיקרוביאלים
פפטידים אנטימיקרוביאלים (באנגלית: AntiMicrobial Peptides, בקיצור: AMPs), המכונים גם דפנסינים (באנגלית: Host Defense Peptides, או בקצרה: HDPs), הם חלק מהמערכת החיסונית המולדת הנמצאת בכל סוגי החיים. הבדלים מהותיים הקיימים בין התאים האיקריוטיים והפרוקריוטים עשויים להיות מטרות לפפטידים האנטי-מיקרוביאליים. פפטידים אלה מהווים אנטיביוטיקה חזקה ורחבת טווח. הם בעלי פוטנציאל להיות טיפול חדיש נגד חיידקים. נמצא שפפטידים אלו הורגים חיידקי גראם-חיוביים וגראם-שליליים, וירוסים בעלי מעטפת, פטריות ואפילו תאים אבנורמליים וסרטניים. בשונה מרוב סוגי האנטיביוטיקה השגרתית, לפפטידים מיקרוביאליים אילו יש את היכולת לשפר את החסינות של הגוף על ידי תפקודם כאימיונומודיולאטורים.
מבנה

הפפטידים האנטימיקרוביאלים הם קבוצה ייחודית ומגוונת של מולקולות, אשר מחולקים לקבוצות לפי סוגי החומצות אמינו שבהם ומבנהם. פפטידים מיקרוביאליים בדרך כלל בנוים מ-10 עד-50 חומצות אמינו עם מטען חיובי כולל. פפטידים אלה כוללים בדרך כלל פיזור של חומצות אמינו בסיסיות וחלקים הידרופוביים המסתדרים בכוונים מנוגדים במרחב המולקולה. כתוצאה מתכונות אלו, לפפטידים אנטימיקרוביאלים יש מבנים מרחביים מיוחדים, הם מסיסים במים, טעונים חיובית והידרופוביים. אפשר לסווג פפטידים אנטימיקרוביאלים מקופלים לפי מבניהם השניוני:
סליל אלפא: פפטידים אלו הם אמפיפילים המראים מבנה שניוני בצורה קטנה בסביבה מימית, אך בממס לא פולארי הם מאמצים את צורת האלפא-הליקס.
משטח בטא: פפטידים אנטימיקרוביולים מתאפיינים בשני מבנים או יותר של משטחי בטא המיוצבים על ידי קשרים דיסולפידיים.
מוארכים: לפטטדים אלה אין מבנה מרחבי מסוים אך מקבלים את צורתם כאשר נכנסים לתוך ממברנות ביולוגיות. פפטידים אלה מאופיינים לפי המצאות גבוהה של חומצת אמינו מסוימת. לדוגמה, בהסטאטין שבגוף האדם יש עושר בהסטידין.
| סוג | מאפיין | אמפר   |
| --- | --- | --- |
| פפטידים טעונים שלילית | עשיר בחומצות גלוטמית ואספרטית | Maximin H5 בדו-חיים, Dermcidin בבני אדם   |
| פפטידים בעלי מבנה סליל אלפא הטעונים חיובית | חוסר בציסטאין | Cecropins, andropin, moricin, ceratotoxin and melittin בחרקים, Magainin, dermaseptin, bombinin, brevinin-1,esculentins and buforin II בדו-חיים, CAP18 בארנבים, LL37 בבני אדם.   |
| פפדיטים טעונים חיובית העשירים החומצה אמינית מסוימת | עשירים בפרולין, ארגינין, פנילאלנין, גליצין, טריפטופן | abaecin, apidaecins בנחלים, prophenin בחזירים, indolicidin בבהמות.   |
| פפטידים טעונים חיובית ושילילית המכילים ציסטאין וקשריםדיסולפידיים | מכיל מ-1~3 קשרים דיסולפידיים | קשר אחד: brevinins שני קשרים: protegrin מחזירים, tachyplesins בסרטני פרסת הסוס. שלושה קשרים: דפנסינים בבני אדם יותר משלושה קשרים: drosomycin בזבובי פירות |
פעילות

לפפטידים אנטימיקרוביאלים צורות פעולה והריגה של מיקרובים מגוונות, המשתנות לפי סוג האורגניזם המותקף. חלק מהפפטידים האנטימיקרוביאלים הורג חיידקים וגם פטריות, psoriasin, למשל, הורג את חיידק האי קולי (E. Coli) ועוד כמה פטריות דלקתיות. ממברנת הציטופלזמה היא בדרך כלל מטרת הפפטידים אך הם יכולים גם לשבש סינתזת חלבונים, הקוד הגנטי ודופן התא. היות שרוב המשטחים של הבקטריה טעונים או הידרופוביים, המגע הראשוני בין הפפטידים והאורגניזם המותקף הוא אלקטרוסטטי. בפיסידין(Piscidin) לדוגמה, מבניהם האמפיפילי, מטענם החיובי וגודלם מאפשרים היקשרות וחדירה לממברנות דו-שכבתיות ויצירת נקבים בעלי צורות של 'barrel-stave', 'carpet' או 'toroidal-pore' (ראה תמונה משמאל). לחלופין, הם יכולים להיכנס לתוך התא ולהקשר לחלבונים תוך-תאיים החיוניים להישרדות התא. צורת התקפה זו כוללת עצירת סנתזת דופן התא, הקוד הגנטי, DNA וRNA, חלבונים ואנזימים, ושיבושים בממברנה הציטופלזמית. אך במקרים רבים מנגנון ההריגה והתקיפה אינו ידוע. טכניקה חדשה לחקירת מנגנונים אלו היא Dual polarization interferometry. בניגוד לאנטיביוטיקה שגרתית, פפטידים אנטימיקרוביאלים הם בקטריוצידיות במקום בקטריוסטטיות. באופן כללי, הפעילות האנטימיקרוביאלית נמדדת על ידי הריכוז המעכב המזערי.
תפקיד במערכת החיסון

לפפטידים אנטימיקרוביאלים תפקיד במערכת החיסונית בנוסף להיותם מחסלים לבקטריה. סביר שתפקידים חיסוניים אלו כוללים סילוק זיהומים, יכולת לגרום לשינויים בביטוי DNA באורגניזם המארח, תפקוד ככמוקינים או מזרזים יצירת כמוקינים, עיכוב יצירת ציטוקינים דלקתיים המונעים מליפופוליסכריד, עידוד רפוי פצעים, וויסות תגובות של התאים הדנדריטים ותאים בעלי יכולת אימוץ חיסונית. בניסויים על אורגנזמים לא אנושיים נמצא שפפטידי הגנה הם חיוניים במניעת וסילוק זיהומים. דבר המעיד שאולי לפפטידים, שהופרדו ונקראו "פפטידים אנטימיקרוביאלים", יש תפקיד חלופי חשוב יותר הקורה בתוך האורגניזם השלם.
שיטות לחקירת אופן התפקוד ומנגנוני הפעולה

יש מספר שיטות שדרכם מנסים לגלות ולהבין את מנגנוני הפעולה של הפפטידים האנטימיקרוביאלים. אלו חלק מהם:
| שיטה | יישום   |
| --- | --- |
מיקרוסקופיה: להמחשת השפעות הפפטידים המיקרוביאלים על תאי חיידקים
ספקטרוסקופיה פולטת אטומים: לזיהוי אובדן של אשלגן תאי (אינדיקציה שקרום החיידק נפרץ)
צבעים פלואורסצנטיים: למדידת יכולת הפפטידים המיקרוביאלים בהפיכת שלפוחיות הממברנה לחדירות
היווצרות תעלות יוניות: להערכת היווצרות והיציבות של נקבים הנוצרים על ידי הפפטידים האנטימיקרוביאלים
פיצול אור מעגלי: למדידת המבנה השניוני של הפפטיד האנטימיקרוביאלי הקשור לדו-שכבה ליפידית
אינטרפרומטריה דו-קיטובית: למדידת המנגנונים השונים של הפפטידים האנטימיקרוביאלים
תהודה מגנטית גרעינית: למדידת המבנה השניוני, האורינטציה וחדירות לממברנה דו-שכבתית של הפפטידים האנטימיקרוביאלים במצב הנוזלי-קריסטאלי
עקיפה של קרני רנטגן ונייטרונים: למדידת ההשתברות של הנקבים הנוצרים על ידי הפפטידים האנטימיקרוביאלים הנמצאים בממברנות רב שכביות או נוזלים
פוטנציאל טיפולי

פפטידים אלה הם אנטיביוטיקה רחבת טווח ובעלת דרישת זמן מגע קצר לשם הריגה, וכתוצאה הם בעלי פוטנציאל מצוין לפיתוח לתרופות תרפיות חדישות ולהטבת אנטיביוטיקה שגרתיות קיימות. מספר של פפטידים אנטימיקרוביאלים הנמצאים בטבע פותח כטיפול במחלות מגוונות, מפצעים דלקתיים לסרטנים.
חיסרון גדול לפוטנציאל של פפטידים אלה הוא אפשרות הבקטריה לפתח עמידות להם, ובעיקר אם זה יוביל לעמידות בפני שימוש המערכת החיסונית של הגוף. בפפטידים, משמע לבקטריה יש עמידות בפני המערכת כולה ולא רק סוג אנטיביוטיקה מסוים. עם אספקת כמות גדולה של פפטידים אלו אנו מקלים על הבקטריה לפתח עמידות.
פפטידים אנטימיקרוביאלים שולבו בטיפולים הניתנים באופן מקומי. אחד האתגרים הגדולים של נתינת טיפולים אלו באופן מערכתי (לא מקומי) הוא ההתפרקות המהירה של חלבוני הפפטידים בזרם הדם.
פוטנציאל טיפולי > אנטי-סרטן

חלק מהפפטידים האנטימיקרוביאלים הנקראים "cecropins" הם בעלי תכונות אנטי-סרטניות ונקראות פפטידים אנטי-סרטניים (AntiCancer Peptides - ACPs).
סלקטיביות

פפטידים אנטימיקרוביאלים יכולים להגיב גם עם הבקטריה, שאנחנו רוצים להרוג, וגם עם תאי הגוף המארח שאנו רוצים להגן עליו ולאו דווקא לגרום לו נזק. הפפטידים המיקרוביאלים מגיבים בהעדפה עם תאי הבקטריה, מה שמונע מהם להיות רעילות לתאים של יונקים (תאי המארח). סלקטיביות של הפפטידים האנטימיקרוביאלים היא תכונה מאוד חשובה המבטיחה את תפקודם כאנטיביוטיקה במערכת החיסון.
סלקטיביות > גורמים משפיעים

יש גורמים המשפיעים על סלקטיביות של פפטידים אנטימיקרוביאלים ועיקרם הוא מטענם החיובי. כתוצאה מהיות שטח הממברנה של הבקטריה בעל מטען שלילי גדול יותר מזה של תאי היונקים, הפפטידים האנטימיקרוביאלים יראו זיקה שונה לממברנות הבקטריה וממברנות תאי יונקים. בנוסף יש עוד גורמים המשפיעים על הסלקטיביות. כמו העדר נוכחות הכולסטרול בממברנת בקטריה והימצאותו בממברנת תאי היונקים. המצאות הכולסטרול מפחיתה מפעילות הפפטידים האנטימיקרוביאלים בתאי היונקים על ידי ייצוב הדו-שכבה הליפידית או על ידי האינטראקציה בין הפפטידים והכולסטרול. אז, הכולסטרול משמש כגורם מגן מהתקפות של פפטידים אנטימיקרוביאלים. חוץ מזה, הפוטנציאל הטרנסממברנלי ידוע בהשפעתו על אינטראקציות פפטיד-שומנים. סבור גם שהחוזק היוני, שבדרך כלל מפחית את הפעילות של רוב הפפטידים האנטימיקרוביאלים, תורם חלקית לסלקטיביות של פפטידים אלו על ידי החלשת האינטראקציות האלקטרוסטטיות הדרושות לאנטראקציה ראשונית.
סלקטיביות > מנגנון

ממברנות תאי הבקטריה עשירים בפוספוליפידים חומציים. פוספוליפידים אלו הם בעלי 'קבוצות ראש' טעונות במטען שלילי גדול. כתוצאה השכבה החיצונית ביותר של הדו-שכבה ליפידית היא מוקד התקפה מאוד טוב לפפטידים האנטימיקרוביאחלים הטיעונים חיובית. אנטראקציה זו, בין מטען חיובי לשלילי, היא אלקטרוסטטית וכוח מניע עקרי. בנוסף, כי פפטידים אנטי מיקרוביאליים יוצרים מבנים עם מטען חיובי וגם הידרופוביים, יש גם אנטאקציות הדרופוביות בין החלקים ההידרופוביים בפפטידים ויוני הפוספוליפידים הדי-פולאריים (נייטרלית חשמלית) המצויים בממברנות הבקטריה. אך הוא בעל השפעה קטנה.
מצד שני, החלק החיצוני בממברנות של צמחים ויונקים מורכב בעיקר מליפידים לא טעונים, כיוון שליפידים טעונים שלילית נמצאים בשכבה הפנימית של ממברנת הפלזמה. לכן, במקרה של תאי יונקים, השטחים החיצוניים של הממברנה אינם טעונים אף על פי שחלק קטן משטחים אלו מכיל גנגליוסידים (Ganglioside) הטעונים שלילית. ולפיכך, האינטראקציות ההידרופוביות בין הפפטידים האנטימיקרוביאלים וממברנת תאי היונקים משחקת תפקיד עיקרי ביצירת קשרי פפטיד-תא.אבל, בהשוואה לאינטראקציות אלקטרוסטטיות, אינטראקציות אלה חלשות, וכתוצאה הפפטידים יעדיפו להגיב עם ממברנת הבקטריה.
סלקטיביות > שליטה

מאמצים רבים הושקעו בניסיון שליטה על הסלקטיביות של פפטידים אנטימיקרוביאלים. למשל, קאטסומי (Katsumi) ניסה לשנות ולהטיב את הפרמטרים הפזיקוכימיקלים של הפפטידים. פרמטרים אלו כללו בין היתר את המטען, היליסיטי (Axial chirality), הדרופוביות, ומומנט הידרופובי.
עמידות בקטריאלית

הבקטריה משתמשת במספר אסטרטגיות לפיתוח עמידות בפני פפטידים אנטימיקרוביאלים. חלק מהמיקרו-אורגניזמים משנים את מטען שטחם. אינטראקציות בין פפטידים אנטימיקרוביאלים וממברנות מותקפות ניתן להגבלה על ידי קפסולת בשם 'polysaccharide of Klebsiella pneumoniae'. בחלק מהבקטריה הגראם-שלילית, שינויים ביצירת חלבוני הממברנה החיצונית קשורים לעמידותם בפני פפטידים אנטימיקרוביאלים. יש גם בקטריה שיוצרת אנזימים חלבוניים המפרקים את הפפטידים האנטימיקרוביאלים. בעוד שדוגמאות אלו מראות שעמידות יכולה להתפתח באופן טבעי, יש חשש עולה ששימוש בתרופות המחקות את הפפטידים האנטימיקרוביאלים מגביר את קצב פיתוח עמידות זו. בחלק מהמקרים שבהם יש שימוש בתרופות אלו מתפתחת עמידות לא רק בפני השימוש הרפואי של הפפטידים האנטימיגרוביאלים, אלה גם בפני התפקוד הפיזיולוגי שלהם.
דוגמאות

פפטידים אנטימיקרוביאלים מיוצרים על ידי כל זני החיים הידועים.
פפטידים מגנים מפני בקטריה, פטריות,Hydramacin, חרקים (mastoparan,poneratoxin, cecropin,moricin, melittin ועוד), צפרדעים magainin, dermaseptin ועוד), ויונקים (למשל cathelicidins, defensins and protegrins). בשנים אחרונות יש עליה במחקר לשם פיתוח תרופות המחקות באופן מלאכותי את הפפטידים האנטימיקרוביאלים.
ביואינפורמטיקה

מספר של מאגרי מידע ביואינפורמטיים קיימים לקטלוג הפפטידים האטנימיקרוביאלים. מאגרים אלה משמשים לאנליזה של פפטידים אנטימיקרוביאלים. הם מחולקים למאגרים ספציפיים ומאגרים כלליים. (ראה קישורים חיצוניים 2-6)
ראו גם

אימונולוגיה
מערכת החיסון
פפטיד
אנטיביוטיקה
חיידקים
הערות שוליים

↑  "Antimicrobial peptides: premises and promises". International Journal of Antimicrobial Agents. 24 (6): 536–547. 2004. doi:10.1016/j.ijantimicag.2004.09.005. PMID 15555874.
↑  Yount, 2003, Yeaman & Yount 2003
↑  Ling-Juan Zhang, Richard L Gallo, Antimicrobial Peptides, Current Biology
↑  "The expanding scope of antimicrobial peptide structures and their modes of action". Trends in Biotechnology 29 (9): 464–472. 2011. doi:10.1016/j.tibtech.2011.05.001.
↑  "Production and evaluation of an antimicrobial peptide-containing wafer formulation for topical application". Current Microbiology. 66 (3): 271–278. 2013. doi:10.1007/s00284-012-0268-3. PMID 23183933.
↑  Hein, Kyaw Zaw; Takahashi, Hitoshi; Tsumori, Toshiko; Yasui, Yukihiko; Nanjoh, Yasuko; Toga, Tetsuo; Wu, Zhihong; Grötzinger, Joachim; Jung, Sascha (2015-10-20). "Disulphide-reduced psoriasin is a human apoptosis-inducing broad-spectrum fungicide". Proceedings of the National Academy of Sciences of the United States of America. 112 (42): 13039–13044. doi:10.1073/pnas.1511197112. ISSN 1091-6490. PMC 4620902. PMID 26438863.
↑  "The expanding scope of antimicrobial peptide structures and their modes of action". Trends in Biotechnology. 29 (9): 464–472. 2011. doi:10.1016/j.tibtech.2011.05.001.
1 2  2005, Brogden 2005
↑  Tzong-Hsien Lee, Christine Heng, Marcus J. Swann, John D. Gehman, Frances Separovic, Marie-Isabel Aguilar, Real time quantitative analysis of lipid disordering by aurein 1.2 during membrane adsorption, destabilisation and lysis, .
↑  Amsterdam 1996
↑  Hunter et al. 2002
↑  Hoskin & Ramamoorthy 2008
1 2  Habets, Michelle; Brockhurst (2012). "Therapeutic antimicrobial peptides may compromise natural immunity". Biology Letters. 8 (3): 416–418. doi:10.1098/rsbl.2011.1203
↑  2008, Matsuzaki 2008
↑  Ken-ichi, Nobutaka, Koichiro, 1995, Matsuzaki et al. 1995
↑  Chou et al. 2008
↑  Hancock, Robert E.W.; Sahl, Hans-Georg (2006), "Antimicrobial and host-defense peptides as new anti-infective therapeutic strategies", Nature Biotechnology, 24 (12): 1551–1557, doi:10.1038/nbt1267, PMID 17160061
↑  Tennessen 2005
↑  Ken-ichi, Nobutaka, Koichiro, 1995
↑  Campos et al. 2004
↑  China et al. 1994
↑  Insect antimicrobial peptides OPM
↑  Amphibian antimicrobial peptides.
צורות הפעילות של פפטידים אנטימיקרוביאלים
עיקרונות הסלקטיביות המולקולרית של פפטידים אנטימיקרוביאלים
פרוקלוס

| --- | --- |

 לידה:  8 בפברואר 412 קונסטנטינופול, האימפריה הביזנטית 
 פטירה:  17 באפריל 485 (בגיל 73) אתונה, האימפריה הביזנטית 
 שם לידה:  Πρόκλος 
 זרם:  נאופלאטוניזם 
 תחומי עניין:  פילוסופיה, תאולוגיה 
 עיסוק:  פילוסוף, מיתוגרף, מתמטיקאי, סופר 
 מדינה:  האימפריה הביזנטית 
 יצירות ידועות:  Commentary on Euclid, Institutio physica, Platonic Theology, Elements of theology‏, Short description of astronomical hypotheses 
 
פרוקלוס (ביוונית: Πρόκλος Διάδοχος - Próklos ho Diádokhos, ‏Proclus Lycaeus; קונסטנטינופול, 412 - אתונה, 485) היה פילוסוף ניאופלאטוני ומתמטיקאי. היה בין אחרוני הפילוסופים של התקופה הקלאסית. בכתביו ניסח ופיתח באופן מלא ומפורט משנה ניאופלאטונית שיטתית. גדולה השפעתו על הפילוסופיה המערבית של ימי הביניים ביוונית ובלטינית.
יצירתו

רוב כתביו של פרוקלוס הם פירושים לדיאלוגים של אפלטון (הדיאלוגים: אלקיביאדס, קריטילוס, פרמנידס, הרפובליקה, טימאוס). בפירושיו מציג פרוקלוס את שיטתו הפילוסופית שלו עצמו כאילו הייתה פרשנות נאמנה לכוונתו של אפלטון. בכך הוא אינו שונה מניאופלאטונים אחרים, כי גם הוא רואה את הדיאלוגים הללו ככתובים בהשראה אלוהית. יחד עם זאת פרוקלוס היה קורא זהיר של הטקסט האפלטוני. כמה מפירושיו הללו אבדו.
בנוסף לפירושיו, פרוקלוס כתב שתי יצירות עיקריות שיטתיות: החיבור יסודות התאולוגיה (Στοιχείωσις θεολογική) כולל 211 הנחות, כל אחת עם הוכחה. ההנחה הראשונה היא על מציאות "האחד" (אחדות אלוהית), וההנחה האחרונה היא ירידתה של הנשמה האינדיבידואלית אל העולם החומרי.
החיבור התאולוגיה האפלטונית (Περὶ τῆς κατὰ Πλάτωνα θεολογίας) מציג תיאור שיטתי של עמדות אפלטוניות מהדיאלוגים השונים שלו, מאפייני הסדר האלוהי, היקום הקרוב ביותר אל 'האחד'.
שרדו והגיעו לידינו עוד שלש מסות של פרוקלוס, כיום רק בתרגום ללטינית:
ספקות בנוגע להשגחה (De decem dubitationibus circa providentiam)
על ההשגחה והגורל (De providentia et fato)
על מציאותו של הרוע (De malorum subsistentia)
לדברי לידוס, האסכולות של פרוקלוס, יאמבליכוס וסיריאנוס, סבורות כי אלוהי היהודים הוא "הדמיאורג של העולם המוחש, ומכנות אותו האל של ארבעת היסודות".
הערות שוליים

↑  Lydus, De Mensibus, IV, 53; תרגום בתוך: פטר שפר, יודופוביה, פרק 2: האל היהודי, עמ' 72.
| --- | --- |
בקרת זהויות :  NLI: 987007266759705171  PLWABN: 9810569390505606  BIBSYS: 90303769  BNC: 000113625  BNE: XX869232  BnF: cb11920678v (data)  CANTIC: a10490498  CiNii: DA00578259  GND: 118641778  ICCU: CFIV018255  ISNI: 0000 0001 2145 9214  LCCN: n79007198  LNB: 000097182  NDL: 00525317  NKC: jn19981002044  NLA: 35434413  NLG: 28162  NLK: KAC202291600  NSK: 000018031  NTA: 068673302  RERO: 02-A000133153  SELIBR: 196712  SNAC: w6xp79mj  SUDOC: 027441431  S2AuthorId: 122530085  Trove: 951548  VcBA: 495/16555  VIAF: 102369543   WorldCat (עם VIAF): 102369543